Ikimokyklinukų veiklos

Karantino metu dirbame nuotoliniu būdu, tačiau mūsų bendradarbiavimas įgijo kitokį atspalvį. Su šeimomis bendraujame per facebook sukurtą grupę ir Messenger aplinkoje. Kiekvieną savaitę siūlomos skirtingos temos, kurių metu vaikai ugdo(si) įvairius gebėjimus. Temos pateikiamos atsižvelgiant į reikšmingas datas, dienos įvykius ir k.t. Minint sausio 13-ąją vaikams buvo pasiūlyta languose uždegti žvakeles, nupiešti, nulipdyti, išaplikuoti trispalvę. Prisnigus – ugdytiniai lipdė besmegenių šeimynas, piešė ant sniego. O kad veiklos būtų įvairesnės, smagesnės pasiūlėme patiems tėveliams ir vaikams pateikti savas užduotėles.

Veiklų metu vaikai įgavo žinių apie savo šalį, turėjo galimybes tyrinėti sniegą. Džiaugiuosi, kad vaikai išmoko kūrybiškai ir savitai reikšti įspūdžius, išgyvenimus, mintis.

Ikimokyklinio ugdymo mokytoja Gražina Dranseikienė